CELEX: 32021R2306
Language: el
Date: 2021-10-21 00:00:00
Title: Κατ’ εξουσιοδότηση κανονισμός (ΕΕ) 2021/2306 της Επιτροπής της 21ης Οκτωβρίου 2021 για τη συμπλήρωση του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου με κανόνες σχετικά με τους επίσημους ελέγχους σε φορτία βιολογικών προϊόντων και προϊόντων υπό μετατροπή που προορίζονται για εισαγωγή στην Ένωση και σχετικά με το πιστοποιητικό ελέγχου (Κείμενο που παρουσιάζει ενδιαφέρον για τον ΕΟΧ)

27.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 461/13
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/2306 ΤΗΣ ΕΠΙΤΡΟΠΗΣ
         της 21ης Οκτωβρίου 2021
         για τη συμπλήρωση του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου με κανόνες σχετικά με τους επίσημους ελέγχους σε φορτία βιολογικών προϊόντων και προϊόντων υπό μετατροπή που προορίζονται για εισαγωγή στην Ένωση και σχετικά με το πιστοποιητικό ελέγχου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 του Συμβουλίου (1), και ιδίως το άρθρο 38 παράγραφος 8 στοιχείο α) σημείο ii), το άρθρο 46 παράγραφος 7 στοιχείο β), το άρθρο 48 παράγραφος 4 και το άρθρο 57 παράγραφος 3,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 45 παράγραφος 1 του κανονισμού (ΕΕ) 2018/848, ένα προϊόν μπορεί να εισαχθεί από τρίτη χώρα προκειμένου να διατεθεί στην αγορά της Ένωσης ως βιολογικό προϊόν ή ως προϊόν υπό μετατροπή, εφόσον το εν λόγω προϊόν συμμορφώνεται με τους ενωσιακούς κανόνες για τη βιολογική παραγωγή ή με τους ισοδύναμους κανόνες παραγωγής και ελέγχου τρίτης χώρας, όπως αναφέρεται στο άρθρο 48 του εν λόγω κανονισμού, η οποία έχει αναγνωριστεί σύμφωνα με το άρθρο 33 παράγραφος 2 του κανονισμού (ΕΚ) αριθ. 834/2007 του Συμβουλίου (2), ή έχει υποβληθεί σε ελέγχους από αρχή ελέγχου ή φορέα ελέγχου, όπως αναφέρεται στο άρθρο 57 του κανονισμού (ΕΕ) 2018/848, που έχει αναγνωριστεί σύμφωνα με το άρθρο 33 παράγραφος 3 του κανονισμού (ΕΚ) αριθ. 834/2007.
                  
               
                     (2)
                  
                  
                     Για να είναι σε θέση οι αρμόδιες αρχές των κρατών μελών να ελέγχουν τη συμμόρφωση των εισαγόμενων προϊόντων με τον κανονισμό (ΕΕ) 2018/848, κάθε φορτίο θα πρέπει να καλύπτεται από πιστοποιητικό ελέγχου το οποίο εκδίδει η αρχή ελέγχου ή ο φορέας ελέγχου στην τρίτη χώρα αφού προβεί στους σχετικούς ελέγχους των φορτίων. Οι εν λόγω έλεγχοι θα πρέπει πάντα να περιλαμβάνουν έλεγχο εγγράφων και, ανάλογα με τον κίνδυνο, φυσικό έλεγχο του φορτίου.
                  
               
                     (3)
                  
                  
                     Είναι αναγκαίο να θεσπιστούν κανόνες σχετικά με το περιεχόμενο του πιστοποιητικού ελέγχου, τον τρόπο έκδοσής του και τα τεχνικά μέσα που χρησιμοποιούνται για την έκδοσή του. Οι κανόνες αυτοί θα πρέπει επίσης να καλύπτουν τις υποχρεώσεις των αρμόδιων αρχών των κρατών μελών όσον αφορά το απόσπασμα του πιστοποιητικού ελέγχου.
                  
               
                     (4)
                  
                  
                     Οι επίσημοι έλεγχοι που διενεργούνται σε προϊόντα που προορίζονται να διατεθούν στην αγορά της Ένωσης ως βιολογικά προϊόντα ή ως προϊόντα υπό μετατροπή για την επαλήθευση της συμμόρφωσής τους με τον κανονισμό (ΕΕ) 2018/848 αποτελούν μέρος των επίσημων ελέγχων που διενεργούνται σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου (3).
                  
               
                     (5)
                  
                  
                     Είναι αναγκαίο να θεσπιστούν πρόσθετοι κανόνες προκειμένου να αποσαφηνιστούν τα κριτήρια και οι προϋποθέσεις για τη διενέργεια των επίσημων ελέγχων προτού τεθούν σε ελεύθερη κυκλοφορία στην Ένωση βιολογικά προϊόντα και προϊόντα υπό μετατροπή που υπόκεινται σε επίσημους ελέγχους στους συνοριακούς σταθμούς ελέγχου σύμφωνα με το άρθρο 45 παράγραφος 5 του κανονισμού (ΕΕ) 2018/848. Οι εν λόγω κανόνες θα πρέπει επίσης να καλύπτουν τα προϊόντα που εξαιρούνται από τους επίσημους ελέγχους σε συνοριακούς σταθμούς ελέγχου σύμφωνα με τον κατ’ εξουσιοδότηση κανονισμό (ΕΕ) 2021/2305 της Επιτροπής (4).
                  
               
                     (6)
                  
                  
                     Θα πρέπει να θεσπιστούν ορισμένοι ειδικοί κανόνες για τους επίσημους ελέγχους των φορτίων που υπόκεινται σε ειδικά τελωνειακά καθεστώτα.
                  
               
                     (7)
                  
                  
                     Επιπροσθέτως, θα πρέπει να καθοριστούν οι υποχρεώσεις των αρχών ελέγχου και των φορέων ελέγχου που εκδίδουν το πιστοποιητικό ελέγχου σε περιπτώσεις αδυναμίας πρόσβασης στο σύστημα ελέγχου και πραγματογνωμοσύνης στις συναλλαγές (TRACES) που αναφέρεται στο άρθρο 2 σημείο 36 του εκτελεστικού κανονισμού (ΕΕ) 2019/1715 της Επιτροπής (5).
                  
               
                     (8)
                  
                  
                     Επιπλέον, είναι αναγκαίο να θεσπιστούν κανόνες σχετικά με τις περιπτώσεις κατά τις οποίες οι αρμόδιες αρχές, οι αρχές ελέγχου ή οι φορείς ελέγχου σε τρίτες χώρες υποχρεούνται να διενεργούν έρευνα μετά την κοινοποίηση περιπτώσεων εικαζόμενης ή διαπιστωμένης μη συμμόρφωσης με τον κανονισμό (ΕΕ) 2018/848 που εντοπίζονται κατά τον έλεγχο του φορτίου από την αρμόδια αρχή των κρατών μελών.
                  
               
                     (9)
                  
                  
                     Η χρήση της εγκεκριμένης ηλεκτρονικής σφραγίδας στο TRACES για την έκδοση του πιστοποιητικού ελέγχου σε τρίτες χώρες και για τη θεώρηση του εν λόγω πιστοποιητικού, καθώς και των αποσπασμάτων του, από τις αρμόδιες αρχές των κρατών μελών ενδέχεται να μην είναι εφικτή πριν από την 1η Ιουλίου 2022. Ως εκ τούτου, είναι αναγκαίο να θεσπιστούν μεταβατικές διατάξεις για τη χρήση ιδιοχείρως υπογεγραμμένων έντυπων πιστοποιητικών ελέγχου και των αποσπασμάτων τους, οι οποίες θα ισχύουν έως τις 30 Ιουνίου 2022, εναλλακτικά προς τη χρήση ηλεκτρονικών πιστοποιητικών ελέγχου και των αποσπασμάτων τους, τα οποία φέρουν εγκεκριμένη ηλεκτρονική σφραγίδα.
                  
               
                     (10)
                  
                  
                     Επί του παρόντος, οι κανόνες για το πιστοποιητικό ελέγχου και τα αποσπάσματα του πιστοποιητικού ελέγχου για τους σκοπούς του κανονισμού (ΕΚ) αριθ. 834/2007 καθορίζονται στον κανονισμό (ΕΚ) αριθ. 1235/2008 της Επιτροπής (6). Δεδομένου ότι ο παρών κανονισμός και ο εκτελεστικός κανονισμός (ΕΕ) 2021/2307 της Επιτροπής (7) θεσπίζουν κανόνες για τους σκοπούς του κανονισμού (ΕΕ) 2018/848, ο κανονισμός (ΕΚ) αριθ. 1235/2008 θα πρέπει να καταργηθεί.
                  
               
                     (11)
                  
                  
                     Για λόγους σαφήνειας και ασφάλειας δικαίου, ο παρών κανονισμός θα πρέπει να αρχίσει να εφαρμόζεται από την ημερομηνία εφαρμογής του κανονισμού (ΕΕ) 2018/848,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο
            Ο παρών κανονισμός θεσπίζει κανόνες σχετικά με:
            
                        α)
                     
                     
                        τον έλεγχο σε τρίτες χώρες των φορτίων προϊόντων που προορίζονται να διατεθούν στην αγορά της Ένωσης ως βιολογικά προϊόντα ή ως προϊόντα υπό μετατροπή και την έκδοση του πιστοποιητικού ελέγχου·
                     
                  
                        β)
                     
                     
                        τους επίσημους ελέγχους σε προϊόντα που εισέρχονται στην Ένωση από τρίτες χώρες τα οποία προορίζονται να διατεθούν στην αγορά της Ένωσης ως βιολογικά προϊόντα ή ως προϊόντα υπό μετατροπή· και
                     
                  
                        γ)
                     
                     
                        τα μέτρα που πρέπει να λαμβάνουν οι αρμόδιες αρχές, οι αρχές ελέγχου και οι φορείς ελέγχου σε τρίτες χώρες σε περιπτώσεις εικαζόμενης ή διαπιστωμένης μη συμμόρφωσης με τον κανονισμό (ΕΕ) 2018/848.
                     
                  
         
            Άρθρο 2
            Ορισμοί
            Για τους σκοπούς του παρόντος κανονισμού, ισχύουν οι ακόλουθοι ορισμοί:
            
                        1)
                     
                     
                        «φορτίο»: φορτίο, όπως ορίζεται στο άρθρο 3 σημείο 37 του κανονισμού (ΕΕ) 2017/625, προϊόντων που προορίζονται να διατεθούν στην αγορά της Ένωσης ως βιολογικά προϊόντα ή ως προϊόντα υπό μετατροπή· ωστόσο, στην περίπτωση βιολογικών προϊόντων και προϊόντων υπό μετατροπή που εξαιρούνται από τους επίσημους ελέγχους σε συνοριακούς σταθμούς ελέγχου σύμφωνα με τον κατ’ εξουσιοδότηση κανονισμό (ΕΕ) 2021/2305, ως φορτίο νοείται η ποσότητα προϊόντων που αντιστοιχούν σε έναν ή περισσότερους κωδικούς της συνδυασμένης ονοματολογίας, η οποία καλύπτεται από ενιαίο πιστοποιητικό ελέγχου, μεταφέρεται με το ίδιο μέσο μεταφοράς και εισάγεται από την ίδια τρίτη χώρα·
                     
                  
                        2)
                     
                     
                        «συνοριακός σταθμός ελέγχου»: συνοριακός σταθμός ελέγχου όπως ορίζεται στο άρθρο 3 σημείο 38 του κανονισμού (ΕΕ) 2017/625·
                     
                  
                        3)
                     
                     
                        «σημείο θέσης σε ελεύθερη κυκλοφορία»: σημείο θέσης σε ελεύθερη κυκλοφορία στο οποίο διενεργούνται επίσημοι έλεγχοι σε βιολογικά προϊόντα και προϊόντα υπό μετατροπή που εξαιρούνται από τους επίσημους ελέγχους σε συνοριακούς σταθμούς ελέγχου σύμφωνα με τον κατ’ εξουσιοδότηση κανονισμό (ΕΕ) 2021/2305·
                     
                  
                        4)
                     
                     
                        «σημείο ελέγχου»: σημείο ελέγχου εκτός από συνοριακό σταθμό ελέγχου που αναφέρεται στο άρθρο 53 παράγραφος 1 στοιχείο α) του κανονισμού (ΕΕ) 2017/625·
                     
                  
                        5)
                     
                     
                        «έλεγχος εγγράφων»: έλεγχος εγγράφων όπως ορίζεται στο άρθρο 3 σημείο 41 του κανονισμού (ΕΕ) 2017/625·
                     
                  
                        6)
                     
                     
                        «έλεγχος ταυτότητας»: έλεγχος ταυτότητας όπως ορίζεται στο άρθρο 3 σημείο 42 του κανονισμού (ΕΕ) 2017/625·
                     
                  
                        7)
                     
                     
                        «φυσικός έλεγχος»: φυσικός έλεγχος όπως ορίζεται στο άρθρο 3 σημείο 43 του κανονισμού (ΕΕ) 2017/625·
                     
                  
                        8)
                     
                     
                        «εγκεκριμένη ηλεκτρονική σφραγίδα»: εγκεκριμένη ηλεκτρονική σφραγίδα όπως ορίζεται στο άρθρο 3 σημείο 27 του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου (8).
                     
                  
         
            Άρθρο 3
            Έλεγχος στην τρίτη χώρα
            
               1.   Η οικεία αρχή ελέγχου ή ο οικείος φορέας ελέγχου που έχει αναγνωριστεί σύμφωνα με το άρθρο 46 του κανονισμού (ΕΕ) 2018/848 ελέγχει το φορτίο σύμφωνα με το άρθρο 16 του κατ’ εξουσιοδότηση κανονισμού (ΕΕ) 2021/1698 της Επιτροπής (9).
            
            
               2.   Για τους σκοπούς των άρθρων 48 και 57 του κανονισμού (ΕΕ) 2018/848, η οικεία αρχή ελέγχου ή ο οικείος φορέας ελέγχου ελέγχει το φορτίο όσον αφορά τη συμμόρφωση με τις απαιτήσεις του κανονισμού (ΕΚ) αριθ. 834/2007, καθώς και με τα πρότυπα παραγωγής και τα μέτρα ελέγχου που γίνονται δεκτά ως ισοδύναμα. Ο εν λόγω έλεγχος περιλαμβάνει συστηματικούς ελέγχους εγγράφων και, κατά περίπτωση ανάλογα με την εκτίμηση κινδύνου, φυσικούς ελέγχους, πριν από την αναχώρηση του φορτίου από την τρίτη χώρα εξαγωγής ή καταγωγής.
            
            
               3.   Για τους σκοπούς των παραγράφων 2 έως 5, ως οικεία αρχή ελέγχου ή οικείος φορέας ελέγχου νοείται:
               
                           α)
                        
                        
                           η αρχή ελέγχου ή ο φορέας ελέγχου, όπως αναφέρεται στο άρθρο 57 του κανονισμού (ΕΕ) 2018/848, που έχει αναγνωριστεί για τα οικεία προϊόντα και για την τρίτη χώρα από την οποία προέρχονται τα προϊόντα, ή, κατά περίπτωση, στην οποία εκτελέστηκε η τελευταία εργασία για τους σκοπούς της παρασκευής· ή
                        
                     
                           β)
                        
                        
                           η αρχή ελέγχου ή ο φορέας ελέγχου που έχει οριστεί από αρμόδια αρχή αναγνωρισμένης τρίτης χώρας, όπως αναφέρεται στο άρθρο 48 του κανονισμού (ΕΕ) 2018/848, από την οποία προέρχονται τα προϊόντα ή, κατά περίπτωση, στην οποία εκτελέστηκε η τελευταία εργασία για τους σκοπούς της παρασκευής.
                        
                     
            
               4.   Ο έλεγχος που αναφέρεται στην παράγραφο 2 διενεργείται από:
               
                           α)
                        
                        
                           την αρχή ελέγχου ή τον φορέα ελέγχου του παραγωγού ή του μεταποιητή του οικείου προϊόντος· ή
                        
                     
                           β)
                        
                        
                           όταν η επιχείρηση ή η ομάδα επιχειρήσεων που πραγματοποιεί την τελευταία εργασία για τους σκοπούς της παρασκευής, όπως ορίζεται στο άρθρο 3 σημείο 44 του κανονισμού (ΕΕ) 2018/848, είναι διαφορετική από τον παραγωγό ή τον μεταποιητή του προϊόντος, την αρχή ελέγχου ή τον φορέα ελέγχου της επιχείρησης ή της ομάδας επιχειρήσεων που πραγματοποιεί την τελευταία εργασία για τους σκοπούς της παρασκευής.
                        
                     
            
               5.   Στο πλαίσιο των ελέγχων εγγράφων που αναφέρονται στην παράγραφο 2 ελέγχονται τα εξής:
               
                           α)
                        
                        
                           η ιχνηλασιμότητα των προϊόντων και των συστατικών·
                        
                     
                           β)
                        
                        
                           ότι ο όγκος των προϊόντων που περιλαμβάνονται στο φορτίο συνάδει με τους ελέγχους ισοζυγίου μάζας των αντίστοιχων επιχειρήσεων σύμφωνα με την εκτίμηση της αρχής ελέγχου ή του φορέα ελέγχου·
                        
                     
                           γ)
                        
                        
                           τα σχετικά έγγραφα μεταφοράς και τα εμπορικά έγγραφα (συμπεριλαμβανομένων των τιμολογίων) των προϊόντων·
                        
                     
                           δ)
                        
                        
                           στην περίπτωση μεταποιημένων προϊόντων, ότι όλα τα βιολογικά συστατικά των εν λόγω προϊόντων έχουν παραχθεί από επιχειρήσεις ή ομάδες επιχειρήσεων που έχουν πιστοποιηθεί σε τρίτη χώρα από αρχή ελέγχου ή φορέα ελέγχου που έχει αναγνωριστεί σύμφωνα με το άρθρο 46 ή που αναφέρεται στο άρθρο 57 του κανονισμού (ΕΕ) 2018/848 ή από τρίτη χώρα που έχει αναγνωριστεί σύμφωνα με το άρθρο 47 ή το άρθρο 48 του κανονισμού (ΕΕ) 2018/848, ή έχουν παραχθεί και πιστοποιηθεί στην Ένωση σύμφωνα με τον εν λόγω κανονισμό.
                        
                     Οι εν λόγω έλεγχοι εγγράφων πραγματοποιούνται με βάση όλα τα συναφή έγγραφα, συμπεριλαμβανομένων του πιστοποιητικού των επιχειρήσεων που αναφέρεται στο άρθρο 45 παράγραφος 1 στοιχείο β) σημείο i) του κανονισμού (ΕΕ) 2018/848, των αρχείων των επιθεωρήσεων, του σχεδίου παραγωγής για το οικείο προϊόν και των αρχείων που τηρούν οι επιχειρήσεις ή οι ομάδες επιχειρήσεων, των διαθέσιμων εγγράφων μεταφοράς, των εμπορικών και οικονομικών εγγράφων, καθώς και κάθε άλλου εγγράφου που θεωρείται συναφές από την αρχή ελέγχου ή τον φορέα ελέγχου.
            
         
         
            Άρθρο 4
            Έκδοση του πιστοποιητικού ελέγχου
            
               1.   Η αρχή ελέγχου ή ο φορέας ελέγχου που έχει ελέγξει το φορτίο σύμφωνα με το άρθρο 3 εκδίδει πιστοποιητικό ελέγχου σύμφωνα με το άρθρο 5 για κάθε φορτίο προτού το φορτίο εξέλθει από την τρίτη χώρα εξαγωγής ή καταγωγής.
            
            
               2.   Όταν η αρχή ελέγχου ή ο φορέας ελέγχου έχει αναγνωριστεί σύμφωνα με το άρθρο 46 του κανονισμού (ΕΕ) 2018/848, εκδίδει το πιστοποιητικό ελέγχου για τα φορτία που περιέχουν προϊόντα υψηλού κινδύνου, όπως αναφέρεται στο άρθρο 8 του κατ’ εξουσιοδότηση κανονισμού (ΕΕ) 2021/1698, μόνον εφόσον έχει στην κατοχή της/του πλήρη τεκμηρίωση της ιχνηλασιμότητας και έχει λάβει και αξιολογήσει τα αποτελέσματα των αναλύσεων των δειγμάτων που ελήφθησαν από το φορτίο σύμφωνα με το άρθρο 16 παράγραφος 6 του εν λόγω κατ’ εξουσιοδότηση κανονισμού.
            
         
         
            Άρθρο 5
            Μορφότυπος του πιστοποιητικού ελέγχου και χρήση του TRACES
            
               1.   Η αρχή ελέγχου ή ο φορέας ελέγχου εκδίδει στο σύστημα ελέγχου και πραγματογνωμοσύνης στις συναλλαγές (TRACES) το πιστοποιητικό ελέγχου σύμφωνα με το υπόδειγμα και τις σημειώσεις του παραρτήματος και συμπληρώνει τα πλαίσια 1 έως 18 του εν λόγω πιστοποιητικού.
            
            
               2.   Κατά την έκδοση του πιστοποιητικού ελέγχου, ο φορέας ελέγχου ή η αρχή ελέγχου αναφορτώνει στο TRACES όλα τα δικαιολογητικά έγγραφα, στα οποία περιλαμβάνονται τα εξής:
               
                           α)
                        
                        
                           τα αποτελέσματα των αναλύσεων ή των δοκιμών που διενεργήθηκαν στα δείγματα που ελήφθησαν, κατά περίπτωση·
                        
                     
                           β)
                        
                        
                           τα εμπορικά έγγραφα και τα έγγραφα μεταφοράς, όπως η φορτωτική, τα τιμολόγια και ο κατάλογος συσκευασιών και, εφόσον η αρχή ελέγχου ή ο φορέας ελέγχου έχει αναγνωριστεί σύμφωνα με το άρθρο 46 του κανονισμού (ΕΕ) 2018/848, το σχέδιο διαδρομής όπως καταρτίζεται σύμφωνα με το άρθρο 16 παράγραφος 5 του κατ’ εξουσιοδότηση κανονισμού (ΕΕ) 2021/1698.
                        
                     
            
               3.   Το πιστοποιητικό ελέγχου εκδίδεται στο TRACES και φέρει εγκεκριμένη ηλεκτρονική σφραγίδα.
               Σε περίπτωση μη διαθεσιμότητας κατά τη στιγμή της έκδοσης, οι πληροφορίες σχετικά με τον αριθμό των συσκευασιών που αναφέρονται στο πλαίσιο 13 του πιστοποιητικού ελέγχου και οι πληροφορίες που αναφέρονται στα πλαίσια 16 και 17, καθώς και τα έγγραφα που αναφέρονται στην παράγραφο 2, περιλαμβάνονται ή επικαιροποιούνται στο πιστοποιητικό ελέγχου εντός 10 ημερών από την έκδοσή του και, σε κάθε περίπτωση, πριν από τον έλεγχο και τη θεώρησή του από την αρμόδια αρχή σύμφωνα με το άρθρο 6.
            
            
               4.   Το πιστοποιητικό ελέγχου συντάσσεται:
               
                           α)
                        
                        
                           στην επίσημη γλώσσα ή σε μία από τις επίσημες γλώσσες του κράτους μέλους του συνοριακού σταθμού ελέγχου από τον οποίο γίνεται η είσοδος στην Ένωση, στην περίπτωση προϊόντων που υπόκεινται σε επίσημους ελέγχους στους συνοριακούς σταθμούς ελέγχου·
                        
                     
                           β)
                        
                        
                           στην επίσημη γλώσσα ή σε μία από τις επίσημες γλώσσες του κράτους μέλους στο οποίο πρόκειται να τεθεί σε ελεύθερη κυκλοφορία το φορτίο, στην περίπτωση προϊόντων που εξαιρούνται από τους επίσημους ελέγχους σε συνοριακούς σταθμούς ελέγχου σύμφωνα με τον κατ’ εξουσιοδότηση κανονισμό (ΕΕ) 2021/2305.
                        
                     
            
               5.   Κατά παρέκκλιση από την παράγραφο 4, ένα κράτος μέλος μπορεί να συναινέσει στη σύνταξη πιστοποιητικών σε άλλη επίσημη γλώσσα της Ένωσης, συνοδευόμενων, αν χρειάζεται, από επικυρωμένη μετάφραση.
            
         
         
            Άρθρο 6
            Επίσημοι έλεγχοι φορτίων
            
               1.   Η αρμόδια αρχή σε συνοριακό σταθμό ελέγχου ή σε σημείο θέσης σε ελεύθερη κυκλοφορία, κατά περίπτωση, διενεργεί επίσημους ελέγχους στα φορτία για την επαλήθευση της συμμόρφωσης με τον κανονισμό (ΕΕ) 2018/848 ως εξής:
               
                           α)
                        
                        
                           ελέγχους εγγράφων σε όλα τα φορτία·
                        
                     
                           β)
                        
                        
                           τυχαίως διενεργούμενους ελέγχους ταυτότητας· και
                        
                     
                           γ)
                        
                        
                           φυσικούς ελέγχους με συχνότητα που εξαρτάται από την πιθανότητα μη συμμόρφωσης με τον κανονισμό (ΕΕ) 2018/848.
                        
                     Οι έλεγχοι εγγράφων περιλαμβάνουν εξέταση του πιστοποιητικού ελέγχου, όλων των άλλων δικαιολογητικών εγγράφων που προβλέπονται στο άρθρο 5 και, κατά περίπτωση, των αποτελεσμάτων των αναλύσεων ή των δοκιμών που διενεργήθηκαν στα δείγματα που ελήφθησαν.
               Σε περίπτωση που πιστοποιητικό ελέγχου απαιτεί διορθώσεις καθαρά τυπογραφικής ή συντακτικής φύσης, η αρμόδια αρχή μπορεί να δεχθεί την επικαιροποίηση στο TRACES των πληροφοριών από την αρχή ελέγχου ή τον φορέα ελέγχου που εξέδωσε το πιστοποιητικό ελέγχου με την αντικατάσταση του εγγράφου σύμφωνα με τη διαδικασία που είναι διαθέσιμη στο TRACES, χωρίς να τροποποιήσει τις πληροφορίες του αρχικού πιστοποιητικού σχετικά με την ταυτοποίηση του φορτίου, την ιχνηλασιμότητά του και τις εγγυήσεις.
            
            
               2.   Για τα φορτία προϊόντων υψηλού κινδύνου που αναφέρονται στο άρθρο 8 του κατ’ εξουσιοδότηση κανονισμού (ΕΕ) 2021/1698, η αρμόδια αρχή που αναφέρεται στην παράγραφο 1 του παρόντος άρθρου διενεργεί συστηματικούς ελέγχους ταυτότητας και φυσικούς ελέγχους, λαμβάνει τουλάχιστον ένα αντιπροσωπευτικό δείγμα των φορτίων και ελέγχει τα έγγραφα που αναφέρονται στο άρθρο 16 παράγραφος 6 του εν λόγω κανονισμού. Η αρμόδια αρχή θεσπίζει διαδικασία αντιπροσωπευτικής δειγματοληψίας κατάλληλη για την κατηγορία, την ποσότητα και τη συσκευασία του προϊόντος.
            
            
               3.   Μετά τον έλεγχο που αναφέρεται στην παράγραφο 1 και, κατά περίπτωση, στην παράγραφο 2, η αρμόδια αρχή λαμβάνει απόφαση για κάθε φορτίο. Η απόφαση σχετικά με το φορτίο καταγράφεται στο πλαίσιο 30 του πιστοποιητικού ελέγχου σύμφωνα με το υπόδειγμα και τις σημειώσεις του παραρτήματος και αναφέρει ένα από τα ακόλουθα:
               
                           α)
                        
                        
                           το φορτίο μπορεί να τεθεί σε ελεύθερη κυκλοφορία ως βιολογικό·
                        
                     
                           β)
                        
                        
                           το φορτίο μπορεί να τεθεί σε ελεύθερη κυκλοφορία ως υπό μετατροπή·
                        
                     
                           γ)
                        
                        
                           το φορτίο μπορεί να τεθεί σε ελεύθερη κυκλοφορία ως μη βιολογικό·
                        
                     
                           δ)
                        
                        
                           το φορτίο δεν μπορεί να τεθεί σε ελεύθερη κυκλοφορία·
                        
                     
                           ε)
                        
                        
                           μέρος του φορτίου μπορεί να τεθεί σε ελεύθερη κυκλοφορία με απόσπασμα του πιστοποιητικού ελέγχου.
                        
                     Η αρμόδια αρχή θεωρεί το πιστοποιητικό ελέγχου στο TRACES με εγκεκριμένη ηλεκτρονική σφραγίδα.
            
            
               4.   Για προϊόντα που υπόκεινται σε επίσημους ελέγχους στους συνοριακούς σταθμούς ελέγχου, ισχύουν τα ακόλουθα:
               
                           α)
                        
                        
                           εφαρμόζεται η παράγραφος 3 επιπλέον των κανόνων σχετικά με τη χρήση του κοινού υγειονομικού εγγράφου εισόδου (ΚΥΕΕ) από τις αρμόδιες αρχές στους συνοριακούς σταθμούς ελέγχου σύμφωνα με το άρθρο 56 παράγραφος 3 στοιχείο β) σημείο i) του κανονισμού (ΕΕ) 2017/625 και στα σημεία ελέγχου σύμφωνα με τον κατ’ εξουσιοδότηση κανονισμό (ΕΕ) 2019/2123 της Επιτροπής (10) και με τους κανόνες για τις αποφάσεις σχετικά με τα φορτία που ορίζονται στο άρθρο 55 του κανονισμού (ΕΕ) 2017/625·
                        
                     
                           β)
                        
                        
                           οι έλεγχοι εγγράφων που αναφέρονται στην παράγραφο 1 στοιχείο α) είναι δυνατό να διενεργούνται σε απόσταση από συνοριακούς σταθμούς ελέγχου όσον αφορά ορισμένα βιολογικά προϊόντα και προϊόντα υπό μετατροπή σύμφωνα με τα άρθρα 7 και 8 του κατ’ εξουσιοδότηση κανονισμού (ΕΕ) 2019/2123·
                        
                     
                           γ)
                        
                        
                           οι έλεγχοι ταυτότητας και οι φυσικοί έλεγχοι που αναφέρονται στην παράγραφο 1 στοιχεία β) και γ) είναι δυνατό να διενεργούνται σε σημεία ελέγχου σε σχέση με ορισμένα βιολογικά προϊόντα και προϊόντα υπό μετατροπή σύμφωνα με τα άρθρα 2 έως 6 του κατ’ εξουσιοδότηση κανονισμού (ΕΕ) 2019/2123.
                        
                     
            
               5.   Η απόφαση σχετικά με τα φορτία που λαμβάνεται σύμφωνα με το άρθρο 55 του κανονισμού (ΕΕ) 2017/625 αναφέρεται σε μία από τις ενδείξεις της παραγράφου 3 πρώτο εδάφιο του παρόντος άρθρου. Όταν ο εισαγωγέας, συμπληρώνοντας το πλαίσιο 23 του πιστοποιητικού ελέγχου, έχει ζητήσει την υπαγωγή σε ειδικό τελωνειακό καθεστώς σύμφωνα με το άρθρο 7 παράγραφος 1 του παρόντος κανονισμού, στην απόφαση σχετικά με τα φορτία σύμφωνα με το άρθρο 55 του κανονισμού (ΕΕ) 2017/625 επισημαίνεται το εφαρμοστέο τελωνειακό καθεστώς.
               Η απόφαση η οποία καταγράφεται στο πιστοποιητικό ελέγχου και η οποία επισημαίνει ότι το φορτίο ή μέρος αυτού δεν μπορεί να τεθεί σε ελεύθερη κυκλοφορία κοινοποιείται αμελλητί στο TRACES στην οικεία αρμόδια αρχή που διενεργεί τους επίσημους ελέγχους προκειμένου να επαληθευτεί η συμμόρφωση με τους κανόνες που αναφέρονται στο άρθρο 1 παράγραφος 2 στοιχεία α) έως η) και ι) του κανονισμού (ΕΕ) 2017/625.
               Σε περίπτωση στην οποία η απόφαση που έχει ληφθεί και καταγραφεί στο ΚΥΕΕ σύμφωνα με το άρθρο 55 του κανονισμού (ΕΕ) 2017/625 επισημαίνει ότι το φορτίο δεν συμμορφώνεται με τους κανόνες που αναφέρονται στο άρθρο 1 παράγραφος 2 του εν λόγω κανονισμού, η αρμόδια αρχή στον συνοριακό σταθμό ελέγχου ενημερώνει στο TRACES την αρμόδια αρχή που έλαβε την απόφαση σύμφωνα με την παράγραφο 3 του παρόντος άρθρου, προκειμένου να επικαιροποιήσει το πιστοποιητικό ελέγχου. Επιπλέον, κάθε αρμόδια αρχή που διενεργεί επίσημους ελέγχους για να επαληθεύσει τη συμμόρφωση με τους κανόνες που αναφέρονται στο άρθρο 1 παράγραφος 2 στοιχεία α) έως η) και ι) του κανονισμού (ΕΕ) 2017/625 παρέχει στο TRACES κάθε σχετική πληροφορία, όπως αποτελέσματα εργαστηριακής ανάλυσης, στην αρμόδια αρχή που έχει λάβει την απόφαση σύμφωνα με την παράγραφο 3 του παρόντος άρθρου, προκειμένου να επικαιροποιήσει, κατά περίπτωση, το πιστοποιητικό ελέγχου.
            
            
               6.   Σε περίπτωση που μόνο ένα μέρος του φορτίου τεθεί σε ελεύθερη κυκλοφορία, το φορτίο διαιρείται σε διαφορετικές παρτίδες πριν από τη θέση του σε ελεύθερη κυκλοφορία. Για κάθε παρτίδα, ο εισαγωγέας συμπληρώνει και υποβάλλει στο TRACES απόσπασμα του πιστοποιητικού ελέγχου σύμφωνα με τον εκτελεστικό κανονισμό (ΕΕ) 2021/2307. Η αρμόδια αρχή του κράτους μέλους στο οποίο πρόκειται να τεθεί σε ελεύθερη κυκλοφορία η παρτίδα προβαίνει σε έλεγχο της παρτίδας και θεωρεί το απόσπασμα του πιστοποιητικού ελέγχου στο TRACES με εγκεκριμένη ηλεκτρονική σφραγίδα.
            
            
               7.   Για τα φορτία που υπόκεινται σε επίσημους ελέγχους στους συνοριακούς σταθμούς ελέγχου που αναφέρονται στην παράγραφο 4, οι τελωνειακές αρχές επιτρέπουν τη θέση του φορτίου σε ελεύθερη κυκλοφορία μόνον ύστερα από προσκόμιση δεόντως οριστικοποιημένου ΚΥΕΕ σύμφωνα με το άρθρο 57 παράγραφος 2 στοιχείο β) του κανονισμού (ΕΕ) 2017/625 και πιστοποιητικού ελέγχου θεωρημένου σύμφωνα με την παράγραφο 6 του παρόντος άρθρου, αναφέροντας ότι το φορτίο μπορεί να τεθεί σε ελεύθερη κυκλοφορία.
               Όταν το φορτίο διαιρείται σε διαφορετικές παρτίδες, οι τελωνειακές αρχές απαιτούν την προσκόμιση δεόντως οριστικοποιημένου ΚΥΕΕ σύμφωνα με το άρθρο 57 παράγραφος 2 στοιχείο β) του κανονισμού (ΕΕ) 2017/625, καθώς και αποσπάσματος του πιστοποιητικού ελέγχου σύμφωνα με τον εκτελεστικό κανονισμό (ΕΕ) 2021/2307 που αναφέρει στο πλαίσιο 12 ότι η παρτίδα μπορεί να τεθεί σε ελεύθερη κυκλοφορία.
            
         
         
            Άρθρο 7
            Ειδικά τελωνειακά καθεστώτα
            
               1.   Όταν ένα φορτίο τίθεται υπό καθεστώς τελωνειακής αποταμίευσης ή τελειοποίησης προς επανεξαγωγή, όπως αναφέρεται στο άρθρο 240 παράγραφος 1 και στο άρθρο 256 παράγραφος 3 στοιχείο β) του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (11), και υποβάλλεται σε μία ή περισσότερες εργασίες παρασκευής όπως αναφέρονται στο δεύτερο εδάφιο της παρούσας παραγράφου, η αρμόδια αρχή ελέγχει το φορτίο σύμφωνα με το άρθρο 6 του παρόντος κανονισμού πριν από την πραγματοποίηση της πρώτης εργασίας παρασκευής. Ο αριθμός αναφοράς της τελωνειακής διασάφησης με την οποία έχουν δηλωθεί τα εμπορεύματα για τελωνειακή αποταμίευση ή για τελειοποίηση προς επανεξαγωγή αναγράφεται από τον εισαγωγέα στο πλαίσιο 23 του πιστοποιητικού ελέγχου.
               Οι εργασίες παρασκευής που αναφέρονται στο πρώτο εδάφιο περιορίζονται στα ακόλουθα είδη εργασιών:
               
                           α)
                        
                        
                           συσκευασία ή αλλαγή συσκευασίας· ή
                        
                     
                           β)
                        
                        
                           τοποθέτηση, αφαίρεση και τροποποίηση των ετικετών που αφορούν την παρουσίαση της μεθόδου βιολογικής παραγωγής.
                        
                     
            
               2.   Μετά τις εργασίες παρασκευής που αναφέρονται στην παράγραφο 1, η αρμόδια αρχή ελέγχει το φορτίο και θεωρεί το πιστοποιητικό ελέγχου σύμφωνα με το άρθρο 6 πριν από τη θέση του φορτίου σε ελεύθερη κυκλοφορία.
            
            
               3.   Πριν από τη θέση σε ελεύθερη κυκλοφορία, ένα φορτίο μπορεί να διαιρεθεί σε διαφορετικές παρτίδες υπό τελωνειακή επιτήρηση μετά τον έλεγχο και τη θεώρηση του πιστοποιητικού ελέγχου σύμφωνα με το άρθρο 6. Για κάθε παρτίδα που προκύπτει από τη διαίρεση, ο εισαγωγέας συμπληρώνει και υποβάλλει στο TRACES απόσπασμα του πιστοποιητικού ελέγχου σύμφωνα με τον εκτελεστικό κανονισμό (ΕΕ) 2021/2307.
            
            
               4.   Η αρμόδια αρχή του κράτους μέλους στο οποίο πρόκειται να τεθεί σε ελεύθερη κυκλοφορία η παρτίδα προβαίνει στον έλεγχο της παρτίδας σύμφωνα με το άρθρο 6 παράγραφοι 1 και 2 και θεωρεί το απόσπασμα του πιστοποιητικού ελέγχου στο TRACES με εγκεκριμένη ηλεκτρονική σφραγίδα.
            
            
               5.   Οι εργασίες παρασκευής και διαίρεσης του φορτίου που αναφέρονται στις παραγράφους 1 και 3 πραγματοποιούνται σύμφωνα με τις σχετικές διατάξεις των κεφαλαίων III και IV του κανονισμού (ΕΕ) 2018/848.
            
         
         
            Άρθρο 8
            Ρυθμίσεις έκτακτης ανάγκης για το TRACES σε περίπτωση μη διαθεσιμότητας και σε περίπτωση ανωτέρας βίας
            
               1.   Οι αρχές ελέγχου και οι φορείς ελέγχου που εκδίδουν το πιστοποιητικό ελέγχου σύμφωνα με το άρθρο 4 διατηρούν διαθέσιμο υπόδειγμα προς συμπλήρωση του εν λόγω πιστοποιητικού, σύμφωνα με το υπόδειγμα του παραρτήματος, και όλων των εγγράφων που απαιτούνται από τον κανονισμό (ΕΕ) 2018/848, τα οποία μπορούν να αναφορτωθούν στο TRACES.
            
            
               2.   Εάν το TRACES ή μία από τις λειτουργίες του δεν είναι συνεχώς διαθέσιμο/-η για διάστημα μεγαλύτερο των 24 ωρών, οι χρήστες του μπορούν να χρησιμοποιήσουν έντυπο ή ηλεκτρονικό υπόδειγμα προς συμπλήρωση, όπως αναφέρεται στην παράγραφο 1, για την καταγραφή και την ανταλλαγή πληροφοριών.
               Η αρχή ελέγχου ή ο φορέας ελέγχου που αναφέρεται στην παράγραφο 1 χορηγεί στοιχεία αναφοράς σε κάθε πιστοποιητικό που εκδίδεται και τηρεί μητρώο των εκδοθέντων πιστοποιητικών με χρονολογική σειρά, προκειμένου να διασφαλιστεί η αντιστοίχιση με τα αλφαριθμητικά στοιχεία αναφοράς που θα χορηγηθούν από το σύστημα TRACES μόλις τεθεί σε λειτουργία.
               Σε περίπτωση χρήσης έντυπων πιστοποιητικών ελέγχου, μη επικυρωμένες αλλοιώσεις ή σβησίματα τα καθιστούν άκυρα.
            
            
               3.   Αφού το TRACES ή οι λειτουργίες του καταστούν εκ νέου διαθέσιμες, οι χρήστες του χρησιμοποιούν τις πληροφορίες που είχαν καταγραφεί σύμφωνα με την παράγραφο 2 για να συντάξουν με ηλεκτρονικά μέσα το πιστοποιητικό ελέγχου και να αναφορτώσουν τα έγγραφα που αναφέρονται στην παράγραφο 1.
            
            
               4.   Στα πιστοποιητικά και στα έγγραφα που συντάσσονται σύμφωνα με την παράγραφο 2 αναγράφεται η φράση «συντάχθηκε υπό έκτακτες συνθήκες».
            
            
               5.   Σε περίπτωση γεγονότος ανωτέρας βίας, εφαρμόζονται οι παράγραφοι 1 έως 4. Επιπλέον, οι αρμόδιες αρχές, οι αρχές ελέγχου ή οι φορείς ελέγχου ενημερώνουν χωρίς καθυστέρηση την Επιτροπή σχετικά με το γεγονός αυτό και οι αρχές ή οι φορείς ελέγχου εισάγουν όλα τα αναγκαία στοιχεία στο TRACES εντός δέκα ημερολογιακών ημερών από τη λήξη του εν λόγω γεγονότος.
            
            
               6.   Το άρθρο 5 παράγραφοι 4 και 5 εφαρμόζεται κατ’ αναλογία στα πιστοποιητικά και στα έγγραφα που συντάσσονται σύμφωνα με την παράγραφο 2 του παρόντος άρθρου.
            
         
         
            Άρθρο 9
            Χρήση του πιστοποιητικού ελέγχου και του αποσπάσματος του πιστοποιητικού ελέγχου από τις τελωνειακές αρχές
            Για τα προϊόντα που υπόκεινται σε επίσημους ελέγχους σε σημείο θέσης σε ελεύθερη κυκλοφορία σύμφωνα με το άρθρο 4 του κατ’ εξουσιοδότηση κανονισμού (ΕΕ) 2021/2305, οι τελωνειακές αρχές επιτρέπουν τη θέση φορτίου σε ελεύθερη κυκλοφορία μόνον εφόσον προσκομιστεί πιστοποιητικό ελέγχου που αναφέρει στο πλαίσιο 30 ότι το φορτίο μπορεί να τεθεί σε ελεύθερη κυκλοφορία.
            Όταν το φορτίο διαιρείται σε διαφορετικές παρτίδες, οι τελωνειακές αρχές απαιτούν την προσκόμιση αποσπάσματος του πιστοποιητικού ελέγχου σύμφωνα με τον εκτελεστικό κανονισμό (ΕΕ) 2021/2307 που αναφέρει στο πλαίσιο 12 ότι η παρτίδα μπορεί να τεθεί σε ελεύθερη κυκλοφορία.
         
         
            Άρθρο 10
            Πληροφορίες που πρέπει να παρέχονται από αρμόδια αρχή, αρχή ελέγχου ή φορέα ελέγχου τρίτης χώρας σχετικά με εικαζόμενες ή διαπιστωμένες περιπτώσεις μη συμμόρφωσης φορτίων
            
               1.   Όταν η Επιτροπή, αφού λάβει κοινοποίηση από κράτος μέλος σύμφωνα με το άρθρο 9 του εκτελεστικού κανονισμού (ΕΕ) 2021/2307 όσον αφορά εικαζόμενη ή διαπιστωμένη μη συμμόρφωση που θίγει την ακεραιότητα των εισαγόμενων βιολογικών προϊόντων ή προϊόντων υπό μετατροπή ενός φορτίου, ενημερώνει σχετικά μια αρμόδια αρχή, μια αρχή ελέγχου ή έναν φορέα ελέγχου σε τρίτη χώρα, η εν λόγω αρχή ή ο εν λόγω φορέας διενεργεί έρευνα. Η αρμόδια αρχή, η αρχή ελέγχου ή ο φορέας ελέγχου απαντά στην Επιτροπή και στο κράτος μέλος που απέστειλε την αρχική κοινοποίηση (κοινοποιούν κράτος μέλος) εντός 30 ημερολογιακών ημερών από την ημερομηνία παραλαβής της εν λόγω κοινοποίησης, ενημερώνει σχετικά με τις ενέργειες και τα μέτρα που ελήφθησαν, συμπεριλαμβανομένων των αποτελεσμάτων της έρευνας, και παρέχει κάθε άλλη διαθέσιμη πληροφορία και/ή πληροφορία που απαιτείται από το κοινοποιούν κράτος μέλος, χρησιμοποιώντας το υπόδειγμα που παρατίθεται στο παράρτημα II τμήμα X του εκτελεστικού κανονισμού (ΕΕ) 2021/279 της Επιτροπής (12).
            
            
               2.   Η αρμόδια αρχή, η αρχή ελέγχου ή ο φορέας ελέγχου παρέχει κάθε περαιτέρω πληροφορία που ζητεί κράτος μέλος όσον αφορά τις πρόσθετες ενέργειες ή τα μέτρα που έχουν ληφθεί.
               Η Επιτροπή ή κράτος μέλος μπορεί να ζητήσει από την αρμόδια αρχή, την αρχή ελέγχου ή τον φορέα ελέγχου να καταστήσει διαθέσιμο, χωρίς καθυστέρηση, τον κατάλογο του συνόλου των επιχειρήσεων ή των ομάδων επιχειρήσεων στην αλυσίδα βιολογικής παραγωγής της οποίας αποτελεί μέρος το φορτίο, καθώς και των οικείων αρχών ελέγχου ή φορέων ελέγχου.
            
            
               3.   Όταν η αρχή ελέγχου ή ο φορέας ελέγχου έχει αναγνωριστεί σύμφωνα με το άρθρο 46 του κανονισμού (ΕΕ) 2018/848, εφαρμόζεται το άρθρο 21 παράγραφοι 2 και 3 του κατ’ εξουσιοδότηση κανονισμού (ΕΕ) 2021/1698.
            
         
         
            Άρθρο 11
            Μεταβατικές διατάξεις για τα έντυπα πιστοποιητικά ελέγχου και τα αποσπάσματά τους
            
               1.   Κατά παρέκκλιση από το άρθρο 5 παράγραφος 3 πρώτο εδάφιο, έως τις 30 Ιουνίου 2022, το πιστοποιητικό ελέγχου μπορεί να εκδίδεται σε έντυπη μορφή αφού συμπληρωθεί στο TRACES και εκτυπωθεί. Το εν λόγω έντυπο πιστοποιητικό πληροί τις ακόλουθες απαιτήσεις:
               
                           α)
                        
                        
                           στο πλαίσιο 18, φέρει ιδιόχειρη υπογραφή του εξουσιοδοτημένου προσώπου της αρχής ελέγχου ή του φορέα ελέγχου που εκδίδει το πιστοποιητικό, και την επίσημη σφραγίδα·
                        
                     
                           β)
                        
                        
                           εκδίδεται προτού το φορτίο στο οποίο αναφέρεται εξέλθει από την τρίτη χώρα εξαγωγής ή καταγωγής.
                        
                     
            
               2.   Κατά παρέκκλιση από το άρθρο 6 παράγραφος 3, έως τις 30 Ιουνίου 2022, ισχύουν οι ακόλουθες διατάξεις:
               
                           α)
                        
                        
                           σε περίπτωση που το πιστοποιητικό ελέγχου εκδίδεται σε έντυπη μορφή σύμφωνα με την παράγραφο 1 του παρόντος άρθρου, το εν λόγω πιστοποιητικό θεωρείται σε έντυπη μορφή με ιδιόχειρη υπογραφή του εξουσιοδοτημένου προσώπου της αρμόδιας αρχής στον συνοριακό σταθμό ελέγχου ή στο σημείο θέσης σε ελεύθερη κυκλοφορία, στα πλαίσια 23, 25 και 30, κατά περίπτωση, αφού συμπληρωθεί στο TRACES και εκτυπωθεί·
                        
                     
                           β)
                        
                        
                           σε περίπτωση που το πιστοποιητικό ελέγχου εκδίδεται στο TRACES και φέρει εγκεκριμένη ηλεκτρονική σφραγίδα, σύμφωνα με το άρθρο 5 παράγραφος 3 πρώτο εδάφιο, το εν λόγω πιστοποιητικό μπορεί να θεωρηθεί σε έντυπη μορφή με ιδιόχειρη υπογραφή του εξουσιοδοτημένου προσώπου της αρμόδιας αρχής στον συνοριακό σταθμό ελέγχου ή στο σημείο θέσης σε ελεύθερη κυκλοφορία, στα πλαίσια 23, 25 και 30, κατά περίπτωση, αφού συμπληρωθεί στο TRACES και εκτυπωθεί.
                        
                     
            
               3.   Οι αρχές ελέγχου, οι φορείς ελέγχου και οι αρμόδιες αρχές επαληθεύουν σε κάθε στάδιο έκδοσης και θεώρησης του πιστοποιητικού ελέγχου, κατά περίπτωση, ότι οι πληροφορίες στο έντυπο πιστοποιητικό ελέγχου αντιστοιχούν στις πληροφορίες του πιστοποιητικού που συμπληρώνονται στο TRACES.
               Σε περίπτωση που οι πληροφορίες σχετικά με τον αριθμό των συσκευασιών που αναφέρονται στο πλαίσιο 13 του πιστοποιητικού ελέγχου ή οι πληροφορίες στα πλαίσια 16 και 17 του εν λόγω πιστοποιητικού δεν συμπληρωθούν στο έντυπο πιστοποιητικό ελέγχου, ή σε περίπτωση που οι πληροφορίες αυτές διαφέρουν από τις πληροφορίες που συμπληρώνονται στο πιστοποιητικό στο TRACES, οι αρμόδιες αρχές λαμβάνουν υπόψη, για τους σκοπούς του ελέγχου του φορτίου και της θεώρησης του πιστοποιητικού, μόνο τις πληροφορίες που συμπληρώνονται στο TRACES.
            
            
               4.   Το έντυπο πιστοποιητικό ελέγχου που αναφέρεται στην παράγραφο 1 προσκομίζεται στην αρμόδια αρχή στον συνοριακό σταθμό ελέγχου από τον οποίο γίνεται η είσοδος στην Ένωση όπου το φορτίο υποβάλλεται σε επίσημους ελέγχους ή στην αρμόδια αρχή στο σημείο θέσης σε ελεύθερη κυκλοφορία, κατά περίπτωση. Η εν λόγω αρμόδια αρχή επιστρέφει το έντυπο πιστοποιητικό στον εισαγωγέα.
            
            
               5.   Κατά παρέκκλιση από το άρθρο 6 παράγραφος 6 και το άρθρο 7 παράγραφος 4, έως τις 30 Ιουνίου 2022, το απόσπασμα του πιστοποιητικού ελέγχου μπορεί να θεωρείται σε έντυπη μορφή, αφού συμπληρωθεί στο TRACES και εκτυπωθεί. Το εν λόγω έντυπο απόσπασμα του πιστοποιητικού πληροί τις ακόλουθες απαιτήσεις:
               
                           α)
                        
                        
                           στο πλαίσιο 12, θεωρείται σε έντυπη μορφή με ιδιόχειρη υπογραφή του εξουσιοδοτημένου προσώπου της αρμόδιας αρχής·
                        
                     
                           β)
                        
                        
                           φέρει ιδιόχειρη υπογραφή του παραλήπτη της παρτίδας, στο πλαίσιο 13.
                        
                     Η αρμόδια αρχή που αναφέρεται στο πρώτο εδάφιο στοιχείο α) επιστρέφει το εν λόγω έντυπο απόσπασμα του πιστοποιητικού στο πρόσωπο που το προσκόμισε.
            
         
         
            Άρθρο 12
            Κατάργηση
            Ο κανονισμός (ΕΚ) αριθ. 1235/2008 καταργείται.
            Ωστόσο, ο εν λόγω κανονισμός εξακολουθεί να εφαρμόζεται για τους σκοπούς της ολοκλήρωσης και της θεώρησης εκκρεμών πιστοποιητικών ελέγχου που εκδόθηκαν πριν από την 1η Ιανουαρίου 2022 και εκκρεμών αποσπασμάτων πιστοποιητικών ελέγχου που υποβλήθηκαν από τον εισαγωγέα πριν από την 1η Ιανουαρίου 2022, καθώς και για τους σκοπούς της δήλωσης του πρώτου παραλήπτη ή του παραλήπτη στο πιστοποιητικό ελέγχου ή στο απόσπασμα του πιστοποιητικού ελέγχου.
         
         
            Άρθρο 13
            Έναρξη ισχύος και εφαρμογή
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Οκτωβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 150 της 14.6.2018, σ. 1.
         
            (2)  Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1).
         
            (3)  Κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (ΕΕ L 95 της 7.4.2017, σ. 1).
         
            (4)  Κατ’ εξουσιοδότηση κανονισμός (ΕΕ) 2021/2305 της Επιτροπής, της 21ης Οκτωβρίου 2021, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου με κανόνες σχετικά με τις περιπτώσεις στις οποίες και τους όρους υπό τους οποίους τα βιολογικά προϊόντα και τα προϊόντα υπό μετατροπή απαλλάσσονται από επίσημους ελέγχους στους συνοριακούς σταθμούς ελέγχου και σχετικά με τον τόπο διεξαγωγής των επίσημων ελέγχων για τα εν λόγω προϊόντα, και για την τροποποίηση των κατ’ εξουσιοδότηση κανονισμών (ΕΕ) 2019/2123 και (ΕΕ) 2019/2124 της Επιτροπής (Βλέπε σελίδα 5 της παρούσας Επίσημης Εφημερίδας).
         
            (5)  Εκτελεστικός κανονισμός (ΕΕ) 2019/1715 της Επιτροπής, της 30ής Σεπτεμβρίου 2019, για τη θέσπιση κανόνων σχετικά με τη λειτουργία του συστήματος διαχείρισης πληροφοριών για τους επίσημους ελέγχους και των συστατικών μερών του συστήματος αυτού (κανονισμός IMSOC) (ΕΕ L 261 της 14.10.2019, σ. 37).
         
            (6)  Κανονισμός (ΕΚ) αριθ. 1235/2008 της Επιτροπής, της 8ης Δεκεμβρίου 2008, για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 334 της 12.12.2008, σ. 25).
         
            (7)  Εκτελεστικός κανονισμός (ΕΕ) 2021/2307 της Επιτροπής, της 21ης Οκτωβρίου 2021, για τη θέσπιση κανόνων σχετικά με τα έγγραφα και τις κοινοποιήσεις που απαιτούνται για τα βιολογικά και τα υπό μετατροπή προϊόντα που προορίζονται για εισαγωγή στην Ένωση (Βλέπε σελίδα 30 της παρούσας Επίσημης Εφημερίδας).
         
            (8)  Κανονισμός (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (ΕΕ L 257 της 28.8.2014, σ. 73).
         
            (9)  Κατ’ εξουσιοδότηση κανονισμός (ΕΕ) 2021/1698 της Επιτροπής, της 13ης Ιουλίου 2021, για τη συμπλήρωση του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου με διαδικαστικές απαιτήσεις για την αναγνώριση των αρχών ελέγχου και των φορέων ελέγχου που είναι αρμόδιοι να διενεργούν ελέγχους σε επιχειρήσεις και ομάδες επιχειρήσεων που έχουν λάβει πιστοποίηση βιολογικής παραγωγής και σε βιολογικά προϊόντα σε τρίτες χώρες, καθώς και με κανόνες για την εποπτεία τους και τους ελέγχους και τις λοιπές ενέργειες στις οποίες πρέπει να προβαίνουν οι εν λόγω αρχές ελέγχου και φορείς ελέγχου (ΕΕ L 336 της 23.9.2021, σ. 7).
         
            (10)  Κατ’ εξουσιοδότηση κανονισμός (ΕΕ) 2019/2123 της Επιτροπής, της 10ης Οκτωβρίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους κανόνες για τις περιπτώσεις στις οποίες και τους όρους υπό τους οποίους μπορούν να διενεργούνται έλεγχοι ταυτότητας και φυσικοί έλεγχοι σε ορισμένα αγαθά στα σημεία ελέγχου καθώς και έλεγχοι εγγράφων σε απόσταση από συνοριακούς σταθμούς ελέγχου (ΕΕ L 321 της 12.12.2019, σ. 64).
         
            (11)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
         
            (12)  Εκτελεστικός κανονισμός (ΕΕ) 2021/279 της Επιτροπής, της 22ας Φεβρουαρίου 2021, για τη θέσπιση λεπτομερών κανόνων εφαρμογής του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου σχετικά με τους ελέγχους και άλλα μέτρα για την εξασφάλιση της ιχνηλασιμότητας και της συμμόρφωσης στη βιολογική παραγωγή και την επισήμανση βιολογικών προϊόντων (ΕΕ L 62 της 23.2.2021, σ. 6).
      
      
         
            ΠΑΡΑΡΤΗΜΑ
            ΜΕΡΟΣ I
            ΠΙΣΤΟΠΟΙΗΤΙΚΟ ΕΛΕΓΧΟΥ ΓΙΑ ΤΗΝ ΕΙΣΑΓΩΓΗ ΒΙΟΛΟΓΙΚΩΝ ΚΑΙ ΥΠΟ ΜΕΤΑΤΡΟΠΗ ΠΡΟΪΟΝΤΩΝ ΣΤΗΝ ΕΥΡΩΠΑΪΚΗ ΕΝΩΣΗ
            
                        
                                    1.
                                 
                                 
                                    κδότρια αρχή ελέγχου ή εκδίδων φορέας ελέγχου
                                 
                              
                     
                        
                                    2.
                                 
                                 
                                    ιαδικασία σύμφωνα με τον κανονισμό (ΕΕ) 2018/848 του Ευρωπαϊκού Κοινοβουλίου και του Συμβουλίου (1):
                                    
                                                ☐
                                             
                                             
                                                Συμμόρφωση (άρθρο 46)
                                             
                                          
                                                ☐
                                             
                                             
                                                Ισοδύναμη τρίτη χώρα (άρθρο 48)
                                             
                                          
                                                ☐
                                             
                                             
                                                Ισοδύναμη αρχή ελέγχου ή ισοδύναμος φορέας ελέγχου (άρθρο 57) ή
                                             
                                          
                                                ☐
                                             
                                             
                                                Ισοδυναμία βάσει εμπορικής συμφωνίας (άρθρο 47)
                                             
                                          
                              
                  
                        
                                    3.
                                 
                                 
                                    ριθμός αναφοράς πιστοποιητικού ελέγχου
                                 
                              
                     
                        
                                    4.
                                 
                                 
                                    αραγωγός ή μεταποιητής του προϊόντος
                                 
                              
                  
                        
                                    5.
                                 
                                 
                                    ξαγωγέας
                                 
                              
                     
                        
                                    6.
                                 
                                 
                                    πιχείρηση που αγοράζει ή πωλεί το προϊόν χωρίς αποθήκευση ή φυσικό χειρισμό του προϊόντος
                                 
                              
                  
                        
                                    7.
                                 
                                 
                                    ρχή ελέγχου ή φορέας ελέγχου
                                 
                              
                     
                        
                                    8.
                                 
                                 
                                    ώρα καταγωγής
                                 
                              
                  
                        
                                    9.
                                 
                                 
                                    ώρα εξαγωγής
                                 
                              
                     
                        
                                    10.
                                 
                                 
                                    υνοριακός σταθμός ελέγχου/σημείο θέσης σε ελεύθερη κυκλοφορία
                                 
                              
                  
                        
                                    11.
                                 
                                 
                                    ώρα προορισμού
                                 
                              
                     
                        
                                    12.
                                 
                                 
                                    ισαγωγέας
                                 
                              
                  
                        
                                    13.
                                 
                                 
                                    εριγραφή των προϊόντων
                                 
                              
                  
                        Βιολογικά ή υπό μετατροπή
                     
                     
                        Κωδικός ΣΟ
                     
                     
                        Εμπορική ονομασία
                     
                     
                        Κατηγορία
                     
                     
                        Αριθμός συσκευασιών
                     
                     
                        Αριθμός παρτίδας
                     
                     
                        Καθαρό βάρος
                     
                  
                        
                                    14.
                                 
                                 
                                    ριθμός εμπορευματοκιβωτίου
                                 
                              
                     
                        
                                    15.
                                 
                                 
                                    ριθμός σφραγίδας
                                 
                              
                     
                        
                                    16.
                                 
                                 
                                    υνολικό μεικτό βάρος
                                 
                              
                  
                        
                                    17.
                                 
                                 
                                    έσο μεταφοράς
                                 
                              Τρόπος
                        Ταυτοποίηση
                        Παραστατικό διεθνούς μεταφοράς
                     
                  
                        
                                    18.
                                 
                                 
                                    ήλωση της αρχής ελέγχου ή του φορέα ελέγχου που εκδίδει το πιστοποιητικό που αναφέρεται στο πλαίσιο 1
                                 
                              Διά του παρόντος βεβαιώνεται ότι το παρόν πιστοποιητικό έχει εκδοθεί με βάση τους ελέγχους που απαιτούνται δυνάμει του κατ’ εξουσιοδότηση κανονισμού (ΕΕ) 2021/1698 της Επιτροπής (2) για τους σκοπούς της συμμόρφωσης [άρθρο 46 του κανονισμού (ΕΕ) 2018/848] ή του κατ’ εξουσιοδότηση κανονισμού (ΕΕ) 2021/1342 της Επιτροπής (3) για τους σκοπούς της ισοδυναμίας [άρθρο 47, 48 ή 57 του κανονισμού (ΕΕ) 2018/848] και ότι τα προϊόντα που περιγράφονται ανωτέρω είναι σύμφωνα με τις απαιτήσεις του κανονισμού (ΕΕ) 2018/848.
                        Ημερομηνία
                     
                  
                        Όνομα και υπογραφή του εξουσιοδοτημένου προσώπου/εγκεκριμένη ηλεκτρονική σφραγίδα
                     
                     
                        Σφραγίδα της εκδότριας αρχής ελέγχου ή του εκδίδοντος φορέα ελέγχου
                     
                  
                        
                                    19.
                                 
                                 
                                    πεύθυνος επιχείρησης που έχει την ευθύνη για το φορτίο
                                 
                              
                  
                        
                                    20.
                                 
                                 
                                    Εκ των προτέρων κοινοποίηση
                                 
                              
                  
                        Ημερομηνία
                     
                     
                        Ώρα
                     
                  
                        
                                    21.
                                 
                                 
                                    Για μεταφορά σε:
                                 
                              
                     
                        
                                    22.
                                 
                                 
                                    Στοιχεία του σημείου ελέγχου
                                 
                              
                  
                        
                                    23.
                                 
                                 
                                    Ειδικά τελωνειακά καθεστώτα
                                 
                              
                  
                        Τελωνειακή αποταμίευση ☐
                     
                     
                        ελειοποίηση προς επανεξαγωγή ☐
                     
                  
                        Επωνυμία και διεύθυνση της επιχείρησης που είναι υπεύθυνη για το/τα τελωνειακό/-ά καθεστώς/-ώτα:
                        Αρχή ελέγχου ή φορέας ελέγχου που πιστοποιεί την επιχείρηση που είναι υπεύθυνη για το/τα τελωνειακό/-ά καθεστώς/-ώτα:
                        
                                    ☐
                                 
                                 
                                    Έλεγχος του φορτίου πριν από το/τα τελωνειακό/-ά καθεστώς/-ώτα
                                 
                              Συμπληρωματικές πληροφορίες:
                        Αρχή και κράτος μέλος:
                        Ημερομηνία:
                        Όνομα και υπογραφή του εξουσιοδοτημένου προσώπου
                        Αριθμός αναφοράς τελωνειακής διασάφησης για το/τα τελωνειακό/-ά καθεστώς/-ώτα
                     
                  
                        
                                    24.
                                 
                                 
                                    Πρώτος παραλήπτης στην Ευρωπαϊκή Ένωση
                                 
                              
                  
                        
                                    25.
                                 
                                 
                                    Έλεγχος από την οικεία αρμόδια αρχή
                                 
                              Έλεγχοι εγγράφων
                        
                                    ☐
                                 
                                 
                                    Ικανοποιητικοί
                                 
                              
                                    ☐
                                 
                                 
                                    Μη ικανοποιητικοί
                                 
                              Επιλέχθηκαν για ελέγχους ταυτότητας και φυσικούς ελέγχους
                        
                                    ☐
                                 
                                 
                                    Ναι
                                 
                              
                                    ☐
                                 
                                 
                                    Όχι
                                 
                              Αρχή και κράτος μέλος:
                        Ημερομηνία:
                        Όνομα και υπογραφή του εξουσιοδοτημένου προσώπου/εγκεκριμένη ηλεκτρονική σφραγίδα
                     
                  
                        
                                    26.
                                 
                                 
                                    Για μεταφορά από τον συνοριακό σταθμό ελέγχου σε σημείο ελέγχου:
                                 
                              
                     
                        
                                    27.
                                 
                                 
                                    Στοιχεία του σημείου ελέγχου
                                 
                              
                  
                        ☐ Ναι
                     
                     
                        ☐ Όχι
                     
                     
                         
                     
                  
                        
                                    28.
                                 
                                 
                                    Μέσο μεταφοράς από τον συνοριακό σταθμό ελέγχου σε σημείο ελέγχου
                                 
                              
                  
                        
                                    29.
                                 
                                 
                                    Έλεγχοι ταυτότητας και φυσικοί έλεγχοι
                                 
                              Έλεγχοι ταυτότητας
                        
                                    ☐
                                 
                                 
                                    Ικανοποιητικοί·
                                 
                              
                                    ☐
                                 
                                 
                                    Μη ικανοποιητικοί·
                                 
                              Φυσικοί έλεγχοι
                        
                                    ☐
                                 
                                 
                                    Ικανοποιητικοί·
                                 
                              
                                    ☐
                                 
                                 
                                    Μη ικανοποιητικοί·
                                 
                              
                  
                        
                                     
                                 
                                 
                                    Εργαστηριακή δοκιμή
                                 
                              
                     
                        ☐ Ναι
                     
                     
                        ☐ Όχι
                     
                     
                         
                     
                  
                        Αποτέλεσμα δοκιμής
                     
                     
                        ☐ Ικανοποιητικό
                     
                     
                        ☐ Μη ικανοποιητικό
                     
                     
                         
                     
                  
                        
                                    30.
                                 
                                 
                                    Απόφαση της οικείας αρμόδιας αρχής
                                    
                                                ☐
                                             
                                             
                                                Να τεθεί σε κυκλοφορία ως βιολογικό
                                             
                                          
                                                ☐
                                             
                                             
                                                Να τεθεί σε κυκλοφορία ως υπό μετατροπή
                                             
                                          
                                                ☐
                                             
                                             
                                                Να τεθεί σε κυκλοφορία ως μη βιολογικό
                                             
                                          
                                                ☐
                                             
                                             
                                                Το φορτίο δεν μπορεί να τεθεί σε ελεύθερη κυκλοφορία
                                             
                                          
                                                ☐
                                             
                                             
                                                Μέρος του φορτίου μπορεί να τεθεί σε ελεύθερη κυκλοφορία
                                             
                                          
                              Συμπληρωματικές πληροφορίες:
                        Αρχή συνοριακού σταθμού ελέγχου/σημείου ελέγχου/σημείου θέσης σε ελεύθερη κυκλοφορία και κράτος μέλος:
                        Ημερομηνία:
                        Όνομα και υπογραφή του εξουσιοδοτημένου προσώπου/εγκεκριμένη ηλεκτρονική σφραγίδα
                     
                  
                        
                                    31.
                                 
                                 
                                    Δήλωση του πρώτου παραλήπτη
                                 
                              Επιβεβαιώνεται ότι κατά την παραλαβή των προϊόντων, η συσκευασία ή το εμπορευματοκιβώτιο και, κατά περίπτωση, το πιστοποιητικό ελέγχου:
                        
                                    ☐
                                 
                                 
                                    είναι σύμφωνα με το παράρτημα III σημείο 6 του κανονισμού (ΕΕ) 2018/848· ή
                                 
                              
                                    ☐
                                 
                                 
                                    δεν είναι σύμφωνα με το παράρτημα III σημείο 6 του κανονισμού (ΕΕ) 2018/848.
                                 
                              
                  
                        Όνομα και υπογραφή του εξουσιοδοτημένου προσώπου
                     
                     
                        Ημερομηνία:
                     
                  ΜΕΡΟΣ II
            ΣΗΜΕΙΩΣΕΙΣ ΓΙΑ ΤΗ ΣΥΜΠΛΗΡΩΣΗ ΤΟΥ ΥΠΟΔΕΙΓΜΑΤΟΣ ΤΟΥ ΠΙΣΤΟΠΟΙΗΤΙΚΟΥ ΕΛΕΓΧΟΥ
            Τα πλαίσια 1 έως 18 πρέπει να συμπληρώνονται από την οικεία αρχή ελέγχου ή τον οικείο φορέα ελέγχου στην τρίτη χώρα.
            Πλαίσιο 1: Ονομασία, διεύθυνση και κωδικός της αρχής ελέγχου ή του φορέα ελέγχου που έχει αναγνωριστεί σύμφωνα με το άρθρο 46 ή αναφέρεται στο άρθρο 57 του κανονισμού (ΕΕ) 2018/848 ή αρχής ελέγχου ή φορέα ελέγχου που ορίζεται από αρμόδια αρχή τρίτης χώρας που αναφέρεται στο άρθρο 47 ή στο άρθρο 48 του εν λόγω κανονισμού. Η εν λόγω αρχή ελέγχου ή φορέας ελέγχου συμπληρώνει επίσης τα πλαίσια 2 έως 18.
            Πλαίσιο 2: Στο πλαίσιο αυτό αναφέρονται οι διατάξεις του κανονισμού (ΕΕ) 2018/848 που αφορούν την έκδοση και τη χρήση αυτού του πιστοποιητικού· αναφέρεται η σχετική διάταξη.
            Πλαίσιο 3: Αριθμός του πιστοποιητικού που χορηγείται αυτόματα από το ηλεκτρονικό σύστημα ελέγχου και πραγματογνωμοσύνης στις συναλλαγές (TRACES).
            Πλαίσιο 4: Επωνυμία και διεύθυνση της/των επιχείρησης/-εων που παρήγαγε/-αν ή μεταποίησε/-αν τα προϊόντα στην τρίτη χώρα που αναφέρεται στο πλαίσιο 8.
            Πλαίσιο 5: Επωνυμία και διεύθυνση της επιχείρησης που εξάγει τα προϊόντα από τη χώρα που αναφέρεται στο πλαίσιο 9. Εξαγωγέας είναι η επιχείρηση που πραγματοποίησε την τελευταία εργασία για τους σκοπούς της παρασκευής, όπως ορίζεται στο άρθρο 3 σημείο 44 του κανονισμού (ΕΕ) 2018/848 στα προϊόντα που αναφέρονται στο πλαίσιο 13 και σφράγισε τα προϊόντα σε κατάλληλη συσκευασία ή σε κατάλληλα εμπορευματοκιβώτια, σύμφωνα με το παράρτημα III σημείο 6 του κανονισμού (ΕΕ) 2018/848.
            Πλαίσιο 6: Κατά περίπτωση, να συμπληρωθεί η επωνυμία και η διεύθυνση μίας ή περισσότερων επιχειρήσεων που αγοράζουν ή πωλούν το προϊόν χωρίς αποθήκευση ή φυσικό χειρισμό του προϊόντος.
            Πλαίσιο 7: Ονομασία και διεύθυνση του/των φορέα/-έων ελέγχου ή της/των αρχής/-ών ελέγχου για τον έλεγχο της συμμόρφωσης της παραγωγής ή της μεταποίησης των προϊόντων με τους κανόνες της βιολογικής παραγωγής στη χώρα που αναφέρεται στο πλαίσιο 8.
            Πλαίσιο 8: Ως χώρα καταγωγής νοείται η/οι χώρα/-ες όπου το προϊόν έχει παραχθεί ή μεταποιηθεί.
            Πλαίσιο 9: Ως χώρα εξαγωγής νοείται η χώρα όπου το προϊόν υποβλήθηκε στην τελευταία εργασία για τους σκοπούς της παρασκευής, όπως ορίζεται στο άρθρο 3 σημείο 44 του κανονισμού (ΕΕ) 2018/848, και σφραγίστηκε σε κατάλληλη συσκευασία ή σε κατάλληλα εμπορευματοκιβώτια.
            Πλαίσιο 10: Στην περίπτωση φορτίων που υπόκεινται σε επίσημους ελέγχους σε συνοριακούς σταθμούς ελέγχου σύμφωνα με το άρθρο 45 παράγραφος 5 του κανονισμού (ΕΚ) 2018/848, να αναφερθεί το όνομα και ο μοναδικός αλφαριθμητικός κωδικός που έχει αποδοθεί από το TRACES στον συνοριακό σταθμό ελέγχου πρώτης άφιξης στην Ένωση, στον οποίο διενεργούνται επίσημοι έλεγχοι σύμφωνα με το άρθρο 6 παράγραφος 1 του κατ’ εξουσιοδότηση κανονισμού (ΕΕ) 2021/2306 της Επιτροπής (4).
            Στην περίπτωση φορτίων που εξαιρούνται από επίσημους ελέγχους σε συνοριακούς σταθμούς ελέγχου σύμφωνα με το άρθρο 3 του κατ’ εξουσιοδότηση κανονισμού (ΕΕ) 2021/2305 της Επιτροπής (5), να αναφερθεί η ονομασία και ο μοναδικός αλφαριθμητικός κωδικός που έχει αποδοθεί από το TRACES στο σημείο θέσης σε ελεύθερη κυκλοφορία στην Ευρωπαϊκή Ένωση, κατά περίπτωση, όπου διενεργούνται επίσημοι έλεγχοι σύμφωνα με το άρθρο 6 παράγραφος 1 του κατ’ εξουσιοδότηση κανονισμού (ΕΕ) 2021/2306 της Επιτροπής.
            Οι πληροφορίες σε αυτό το πλαίσιο είναι δυνατό να επικαιροποιούνται από τον εισαγωγέα ή τον αντιπρόσωπό του πριν από την άφιξη του φορτίου στον συνοριακό σταθμό ελέγχου ή στο σημείο θέσης σε ελεύθερη κυκλοφορία, κατά περίπτωση.
            Πλαίσιο 11: Ως χώρα προορισμού νοείται η χώρα του πρώτου παραλήπτη στην Ευρωπαϊκή Ένωση.
            Πλαίσιο 12: Όνομα, διεύθυνση και αριθμός καταχώρισης και αναγνώρισης οικονομικών φορέων (αριθμός EORI), όπως ορίζεται στο άρθρο 1 σημείο 18 του κατ’ εξουσιοδότηση κανονισμού (ΕΕ) 2015/2446 της Επιτροπής (6), του εισαγωγέα, όπως ορίζεται στο άρθρο 2 σημείο 1 του εκτελεστικού κανονισμού (ΕΕ) 2021/2307 της Επιτροπής (7), που προσκομίζει το φορτίο για να τεθεί σε ελεύθερη κυκλοφορία, είτε ο ίδιος είτε διά αντιπροσώπου.
            Πλαίσιο 13: Περιγραφή των προϊόντων, η οποία περιλαμβάνει:
            
                        —
                     
                     
                        την ένδειξη ότι τα προϊόντα είναι βιολογικά ή υπό μετατροπή·
                     
                  
                        —
                     
                     
                        τον κωδικό της συνδυασμένης ονοματολογίας (ΣΟ), όπως αναφέρεται στον κανονισμό (ΕΟΚ) αριθ. 2658/87 του Συμβουλίου (8) για τα οικεία προϊόντα (8ψήφιο επίπεδο, όπου είναι δυνατόν)·
                     
                  
                        —
                     
                     
                        την εμπορική ονομασία·
                     
                  
                        —
                     
                     
                        Την κατηγορία του προϊόντος σύμφωνα με το παράρτημα II του εκτελεστικού κανονισμού (ΕΕ) 2021/1378 της Επιτροπής (9)·
                     
                  
                        —
                     
                     
                        τον αριθμό των συσκευασιών (αριθμός κιβωτίων, χαρτοκιβωτίων, σακουλών, κάδων κ.λπ.)·
                     
                  
                        —
                     
                     
                        τον αριθμό της παρτίδας· και
                     
                  
                        —
                     
                     
                        το καθαρό βάρος.
                     
                  Πλαίσιο 14: Αριθμός εμπορευματοκιβωτίου: προαιρετικό.
            Πλαίσιο 15: Αριθμός σφραγίδας: προαιρετικό.
            Πλαίσιο 16: Συνολικό μεικτό βάρος εκφρασμένο σε κατάλληλες μονάδες (χιλιόγραμμα, λίτρα κ.λπ.).
            Πλαίσιο 17: Μεταφορικό μέσο που χρησιμοποιήθηκε από τη χώρα καταγωγής έως την άφιξη του προϊόντος στον συνοριακό σταθμό ελέγχου ή στο σημείο θέσης σε ελεύθερη κυκλοφορία για τον έλεγχο του φορτίου και τη θεώρηση του πιστοποιητικού ελέγχου.
            Τρόπος μεταφοράς: αεροπλάνο, πλοίο, τρένο, οδικό όχημα, άλλο.
            Ταυτοποίηση του μεταφορικού μέσου: για αεροπλάνα ο αριθμός πτήσης, για πλοία το όνομα ή τα ονόματα του ή των πλοίων, για τρένα η ταυτότητα του τρένου και ο αριθμός βαγονιού, για οδικές μεταφορές ο αριθμός κυκλοφορίας με τον αριθμό του ρυμουλκούμενου, κατά περίπτωση.
            Στην περίπτωση οχηματαγωγού, αναφέρονται το πλοίο και το οδικό όχημα με τα στοιχεία ταυτοποίησης του οδικού οχήματος και του προγραμματισμένου οχηματαγωγού.
            Πλαίσιο 18: Δήλωση της αρχής ελέγχου ή του φορέα ελέγχου που εκδίδει το πιστοποιητικό. Επιλέγεται ο κατάλληλος κατ’ εξουσιοδότηση κανονισμός της Επιτροπής. Η ιδιόχειρη υπογραφή του εξουσιοδοτημένου προσώπου και η σφραγίδα απαιτούνται μόνο στην περίπτωση πιστοποιητικών ελέγχου που εκδίδονται σε έντυπη μορφή έως τις 30 Ιουνίου 2022 σύμφωνα με το άρθρο 11 παράγραφος 1 του κατ’ εξουσιοδότηση κανονισμού (ΕΕ) 2021/2306.
            Πλαίσιο 19: Όνομα, διεύθυνση και αριθμός EORI, όπως ορίζεται στο άρθρο 1 σημείο (18) του κατ’ εξουσιοδότηση κανονισμού (ΕΕ) 2015/2446, του υπευθύνου επιχείρησης που έχει την ευθύνη για το φορτίο, όπως ορίζεται στο άρθρο 2 σημείο 2 του εκτελεστικού κανονισμού (ΕΕ) 2021/2307. Το πλαίσιο αυτό πρέπει να συμπληρώνεται από τον εισαγωγέα που αναφέρεται στο πλαίσιο 12, αν ο υπεύθυνος επιχείρησης που έχει την ευθύνη για το φορτίο είναι διαφορετικός από τον εν λόγω εισαγωγέα.
            Πλαίσιο 20: Σε περίπτωση φορτίου προϊόντων που προορίζονται να διατεθούν στην αγορά της Ένωσης ως βιολογικά προϊόντα ή ως προϊόντα υπό μετατροπή που υπόκεινται σε επίσημους ελέγχους στους συνοριακούς σταθμούς ελέγχου σύμφωνα με το άρθρο 45 παράγραφος 5 του κανονισμού (ΕΕ) 2018/848, αναφέρεται η εκτιμώμενη ημερομηνία και ώρα άφιξης στον συνοριακό σταθμό ελέγχου.
            Σε περίπτωση φορτίου προϊόντων που εξαιρούνται από τους επίσημους ελέγχους σε συνοριακούς σταθμούς ελέγχου σύμφωνα με τον κατ’ εξουσιοδότηση κανονισμό (ΕΕ) 2021/2305 της Επιτροπής, αναφέρεται η εκτιμώμενη ημερομηνία και ώρα άφιξης στο σημείο θέσης σε ελεύθερη κυκλοφορία σύμφωνα με τον εν λόγω κανονισμό.
            Πλαίσιο 21: Συμπληρώνεται από τον εισαγωγέα ή, κατά περίπτωση, από τον υπεύθυνο επιχείρησης που έχει την ευθύνη για το φορτίο, να ζητήσει τη μεταφορά των προϊόντων σε σημείο ελέγχου στην Ένωση για περαιτέρω επίσημους ελέγχους, αν το φορτίο έχει επιλεγεί για ελέγχους ταυτότητας και φυσικούς ελέγχους από τις αρμόδιες αρχές στον συνοριακό σταθμό ελέγχου. Το πλαίσιο αυτό ισχύει μόνο για εμπορεύματα που υπόκεινται σε επίσημους ελέγχους σε συνοριακούς σταθμούς ελέγχου σύμφωνα με το άρθρο 45 παράγραφος 5 του κανονισμού (ΕΕ) 2018/848.
            Πλαίσιο 22: Να αναφερθεί το όνομα του σημείου ελέγχου στο κράτος μέλος στο οποίο πρόκειται να μεταφερθούν τα προϊόντα για ελέγχους ταυτότητας και φυσικούς ελέγχους, αν το φορτίο έχει επιλεγεί για τέτοιους ελέγχους από τις αρμόδιες αρχές του συνοριακού σταθμού ελέγχου. Συμπληρώνεται από τον εισαγωγέα ή, κατά περίπτωση, από τον υπεύθυνο επιχείρησης που έχει την ευθύνη για το φορτίο. Το πλαίσιο αυτό ισχύει μόνο για εμπορεύματα που υπόκεινται σε επίσημους ελέγχους σε συνοριακούς σταθμούς ελέγχου σύμφωνα με το άρθρο 45 παράγραφος 5 του κανονισμού (ΕΕ) 2018/848.
            Πλαίσιο 23: Το πλαίσιο αυτό πρέπει να συμπληρώνεται από την οικεία αρμόδια αρχή και τον εισαγωγέα.
            Στην περίπτωση προϊόντων που υπόκεινται σε επίσημους ελέγχους στους συνοριακούς σταθμούς ελέγχου, το πλαίσιο αυτό πρέπει να συμπληρώνεται από την αρμόδια αρχή στον συνοριακό σταθμό ελέγχου.
            Η ιδιόχειρη υπογραφή του εξουσιοδοτημένου προσώπου απαιτείται στην περίπτωση πιστοποιητικών ελέγχου θεωρημένων σε έντυπη μορφή έως τις 30 Ιουνίου 2022, σύμφωνα με το άρθρο 11 παράγραφος 2 του κατ’ εξουσιοδότηση κανονισμού (ΕΕ) 2021/2306.
            Πλαίσιο 24: Όνομα και διεύθυνση του πρώτου παραλήπτη στην Ευρωπαϊκή Ένωση. Το πλαίσιο αυτό πρέπει να συμπληρώνεται από τον εισαγωγέα.
            Πλαίσιο 25: Το πλαίσιο αυτό πρέπει να συμπληρώνεται από την αρμόδια αρχή μετά τη διενέργεια των ελέγχων εγγράφων σύμφωνα με το άρθρο 6 του κατ’ εξουσιοδότηση κανονισμού (ΕΕ) 2021/2306. Σε περίπτωση που οι έλεγχοι εγγράφων δεν είναι ικανοποιητικοί, πρέπει να συμπληρώνεται το πλαίσιο30.
            Η εν λόγω αρχή πρέπει να αναφέρει αν το φορτίο επιλέγεται για ελέγχους ταυτότητας και φυσικούς ελέγχους.
            Η υπογραφή του εξουσιοδοτημένου προσώπου/η εγκεκριμένη ηλεκτρονική σφραγίδα απαιτείται μόνον αν η αρμόδια αρχή είναι διαφορετική από την αρχή που αναφέρεται στο πλαίσιο 30. Η ιδιόχειρη υπογραφή του εξουσιοδοτημένου προσώπου απαιτείται μόνο στην περίπτωση πιστοποιητικών ελέγχου θεωρημένων σε έντυπη μορφή έως τις 30 Ιουνίου 2022, σύμφωνα με το άρθρο 11 παράγραφος 2 του κατ’ εξουσιοδότηση κανονισμού (ΕΕ) 2021/2306.
            Πλαίσιο 26: Συμπληρώνεται από την αρμόδια αρχή στον συνοριακό σταθμό ελέγχου αν το φορτίο έχει επιλεγεί για ελέγχους ταυτότητας και φυσικούς ελέγχους και αν το φορτίο είναι αποδεκτό για μεταφορά στο σημείο ελέγχου για περαιτέρω επίσημους ελέγχους. Το πλαίσιο αυτό ισχύει μόνο για εμπορεύματα που υπόκεινται σε επίσημους ελέγχους σε συνοριακούς σταθμούς ελέγχου σύμφωνα με το άρθρο 45 παράγραφος 5 του κανονισμού (ΕΕ) 2018/848.
            Πλαίσιο 27: Σε περίπτωση μεταφοράς σε σημείο ελέγχου, να αναφερθεί το όνομα του σημείου ελέγχου στο κράτος μέλος στο οποίο ζητείται να μεταφερθούν τα εμπορεύματα για ελέγχους ταυτότητας και φυσικούς ελέγχους, τα στοιχεία επικοινωνίας του και ο μοναδικός αλφαριθμητικός κωδικός που έχει αποδοθεί από το TRACES στο σημείο ελέγχου. Συμπληρώνεται από την αρμόδια αρχή του συνοριακού σταθμού ελέγχου. Το πλαίσιο αυτό ισχύει μόνο για εμπορεύματα που υπόκεινται σε επίσημους ελέγχους σε συνοριακούς σταθμούς ελέγχου σύμφωνα με το άρθρο 45 παράγραφος 5 του κανονισμού (ΕΕ) 2018/848.
            Πλαίσιο 28: Βλέπε οδηγίες στο πλαίσιο 17. Το πλαίσιο αυτό πρέπει να συμπληρώνεται σε περίπτωση που το φορτίο μεταφέρεται σε σημείο ελέγχου για ελέγχους ταυτότητας και φυσικούς ελέγχους.
            Πλαίσιο 29: Το πλαίσιο αυτό συμπληρώνεται από την αρμόδια αρχή σε περίπτωση που τα προϊόντα επιλέγονται για ελέγχους ταυτότητας και φυσικούς ελέγχους.
            Πλαίσιο 30: Το πλαίσιο αυτό πρέπει να συμπληρώνεται από την αρμόδια αρχή, μετά τις εργασίες παρασκευής που αναφέρονται στο άρθρο 7 παράγραφος 1 του κατ’ εξουσιοδότηση κανονισμού (ΕΕ) 2021/2306, κατά περίπτωση, και σε όλες τις περιπτώσεις μετά τον έλεγχο του φορτίου σύμφωνα με το άρθρο 6 παράγραφοι 1 και 2 του εν λόγω κανονισμού.
            Η αρμόδια αρχή πρέπει να επιλέξει την κατάλληλη επιλογή προσθέτοντας, εάν είναι απαραίτητο, τυχόν συμπληρωματικές πληροφορίες που θεωρούνται χρήσιμες. Ειδικότερα, εάν έχει επιλεγεί η επιλογή «Το φορτίο δεν μπορεί να τεθεί σε ελεύθερη κυκλοφορία» ή «Μέρος του φορτίου μπορεί να τεθεί σε ελεύθερη κυκλοφορία», οι σχετικές πληροφορίες πρέπει να παρέχονται στο σημείο «συμπληρωματικές πληροφορίες».
            Στην περίπτωση προϊόντων που υπόκεινται σε επίσημους ελέγχους στους συνοριακούς σταθμούς ελέγχου, το πλαίσιο αυτό πρέπει να συμπληρώνεται από την αρμόδια αρχή στον συνοριακό σταθμό ελέγχου. Σε περίπτωση που το φορτίο μεταφέρεται σε σημείο ελέγχου για ελέγχους ταυτότητας και φυσικούς ελέγχους που αναφέρονται στο άρθρο 6 του κατ’ εξουσιοδότηση κανονισμού (ΕΕ) 2021/2306, το πλαίσιο αυτό πρέπει να συμπληρώνεται από την αρμόδια αρχή στο εν λόγω σημείο ελέγχου.
            Στο πεδίο «Αρχή στον συνοριακό σταθμό ελέγχου/σημείο ελέγχου/σημείο θέσης σε ελεύθερη κυκλοφορία», να συμπληρωθεί η ονομασία της οικείας αρχής, κατά περίπτωση.
            Η ιδιόχειρη υπογραφή του εξουσιοδοτημένου προσώπου απαιτείται μόνο στην περίπτωση πιστοποιητικών ελέγχου θεωρημένων σε έντυπη μορφή έως τις 30 Ιουνίου 2022, σύμφωνα με το άρθρο 11 παράγραφος 2 του κατ’ εξουσιοδότηση κανονισμού (ΕΕ) 2021/2306.
            Πλαίσιο 31: Το πλαίσιο αυτό πρέπει να συμπληρώνεται από τον πρώτο παραλήπτη κατά την παραλαβή των προϊόντων μετά τη θέση σε ελεύθερη κυκλοφορία, με την επιλογή μίας δυνατότητας μετά τη διενέργεια των ελέγχων που προβλέπονται στο παράρτημα III σημείο 6 του κανονισμού (ΕΕ) 2018/848.
            Η ιδιόχειρη υπογραφή του πρώτου παραλήπτη απαιτείται στην περίπτωση πιστοποιητικών ελέγχου θεωρημένων σε έντυπη μορφή έως τις 30 Ιουνίου 2022, σύμφωνα με το άρθρο 11 παράγραφος 2 του κατ’ εξουσιοδότηση κανονισμού (ΕΕ) 2021/2306.
            
               (1)  Κανονισμός (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 του Συμβουλίου (ΕΕ L 150 της 14.6.2018, σ. 1).
            
               (2)  Κατ’ εξουσιοδότηση κανονισμός (ΕΕ) 2021/1698 της Επιτροπής, της 13ης Ιουλίου 2021, για τη συμπλήρωση του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου με διαδικαστικές απαιτήσεις για την αναγνώριση των αρχών ελέγχου και των φορέων ελέγχου που είναι αρμόδιοι να διενεργούν ελέγχους σε επιχειρήσεις και ομάδες επιχειρήσεων που έχουν λάβει πιστοποίηση βιολογικής παραγωγής και σε βιολογικά προϊόντα σε τρίτες χώρες, καθώς και με κανόνες για την εποπτεία τους και τους ελέγχους και τις λοιπές ενέργειες στις οποίες πρέπει να προβαίνουν οι εν λόγω αρχές ελέγχου και φορείς ελέγχου (ΕΕ L 336 της 23.9.2021, σ. 7).
            
               (3)  Κατ’ εξουσιοδότηση κανονισμός (ΕΕ) 2021/1342 της Επιτροπής, της 27ης Μαΐου 2021, για τη συμπλήρωση του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου με κανόνες για τις πληροφορίες που πρέπει να αποστέλλονται από τρίτες χώρες και από τις αρχές ελέγχου και τους φορείς ελέγχου για τους σκοπούς της εποπτείας της αναγνώρισής τους σύμφωνα με το άρθρο 33 παράγραφοι 2 και 3 του κανονισμού (ΕΚ) αριθ. 834/2007 του Συμβουλίου για τα εισαγόμενα βιολογικά προϊόντα και τα μέτρα που πρέπει να λαμβάνονται κατά την άσκηση της εν λόγω εποπτείας (ΕΕ L 292 της 16.8.2021, σ. 20).
            
               (4)  Κατ’ εξουσιοδότηση κανονισμός (ΕΕ) 2021/2306 της Επιτροπής, της 21ης Οκτωβρίου 2021, για τη συμπλήρωση του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου με κανόνες σχετικά με τους επίσημους ελέγχους σε φορτία βιολογικών προϊόντων και προϊόντων υπό μετατροπή που προορίζονται για εισαγωγή στην Ένωση και σχετικά με το πιστοποιητικό ελέγχου (ΕΕ L 461 της 27.12.2021, σ. 13).
            
               (5)  Κατ’ εξουσιοδότηση κανονισμός (ΕΕ) 2021/2305 της Επιτροπής, της 21ης Οκτωβρίου 2021, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου με κανόνες σχετικά με τις περιπτώσεις στις οποίες και τους όρους υπό τους οποίους τα βιολογικά προϊόντα και τα προϊόντα υπό μετατροπή απαλλάσσονται από επίσημους ελέγχους στους συνοριακούς σταθμούς ελέγχου και σχετικά με τον τόπο διεξαγωγής των επίσημων ελέγχων για τα εν λόγω προϊόντα, και για την τροποποίηση των κατ’ εξουσιοδότηση κανονισμών (ΕΕ) 2019/2123 και (ΕΕ) 2019/2124 της Επιτροπής (ΕΕ L 461 της 27.12.2021, σ. 5).
            
               (6)  Κατ’ εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).
            
               (7)  Εκτελεστικός κανονισμός (ΕΕ) 2021/2307 της Επιτροπής, της 21ης Οκτωβρίου 2021, για τη θέσπιση κανόνων σχετικά με τα έγγραφα και τις κοινοποιήσεις που απαιτούνται για τα βιολογικά και τα υπό μετατροπή προϊόντα που προορίζονται για εισαγωγή στην Ένωση (ΕΕ L 461 της 27.12.2021, σ. 30).
            
               (8)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
            
               (9)  Εκτελεστικός κανονισμός (ΕΕ) 2021/1378 της Επιτροπής, της 19ης Αυγούστου 2021, για τη θέσπιση ορισμένων κανόνων σχετικά με το πιστοποιητικό που χορηγείται σε επιχειρήσεις, ομάδες επιχειρήσεων και εξαγωγείς τρίτων χωρών που δραστηριοποιούνται στις εισαγωγές βιολογικών και υπό μετατροπή προϊόντων στην Ένωση και για την κατάρτιση του καταλόγου των αναγνωρισμένων αρχών ελέγχου και φορέων ελέγχου σύμφωνα με τον κανονισμό (ΕΕ) 2018/848 του Ευρωπαϊκού Κοινοβουλίου και του Συμβουλίου (ΕΕ L 297 της 20.8.2021, σ. 24).